ai4bharat/Pralekha huggingface dataset:
অর্থমন্ত্রক
সড়ক, রেল, বিমান বন্দর, বন্দর, গণ-পরিবহণ, জলপথ পরিবহণ এবং পণ্য পরিবহণের পরিকাঠামো- এই ৭টি চালিকাশক্তির মাধ্যমে পিএম গতিশক্তি ন্যাশনাল মাস্টার প্ল্যান অর্থনীতির সংস্কার, বহুস্তরীয় যোগাযোগ ব্যবস্থা ও পণ্য পরিবহণে আর্থিক সংস্কারের সূচনা করবে
নয়াদিল্লী, ০১ ফেব্রুয়ারি, ২০২২
আর্থিক বিকাশ ও স্থিতিশীল উন্নয়নের লক্ষ্যে একটি সংস্কারমূলক উদ্যোগ হল পিএম গতিশক্তি। সড়ক, রেল, বিমান বন্দর, বন্দর, গণ-পরিবহণ, জলপথ পরিবহণ এবং পণ্য পরিবহণের পরিকাঠামো- এই ৭টি চালিকাশক্তির মাধ্যমে প্রকল্পটি বাস্তবায়িত হবে। ২০২২-২৩ অর্থবর্ষের সাধারণ বাজেট পেশ করার সময় কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন বলেন, এই ৭টি চালিকাশক্তি দেশের অর্থনীতিকে উন্নয়নের দিকে এগিয়ে নিয়ে যাবে। এই চালিকা শক্তিগুলিকে তথ্যপ্রযুক্তি, যোগাযোগ, বিপুল পরিমাণে জল সংগ্রহ এবং পয়ঃনিষ্কাষণ ও সামাজিক পরিকাঠামো গড়ার কাজে ব্যবহার করা হবে।
শ্রীমতী সীতারমন বলেন, ২০২২-২৩ সালের মধ্যে দেশে জাতীয় সড়কের পরিমাণ বৃদ্ধি পেয়েছে ২৫ হাজার কিলোমিটার। সংশ্লিষ্ট সকল পক্ষের কাছে এ সংক্রান্ত বিষয়ে সর্বশেষ তথ্য পৌঁছে দেওয়ার জন্য একটি অ্যাপ্লিকেশন প্রোগ্রাম তৈরি করা হয়েছে। দেশের চারটি স্থানে বহুস্তরীয় লজিস্টিক্স পার্ক গড়ে তোলা হবে। আঞ্চলিক ব্যবসাকে লাভজনক করে তোলার জন্য এবং সরবরাহ শৃঙ্খল বজায় রাখতে এক স্টেশন, এক পণ্য ভাবনাকে জনপ্রিয় করে তোলা হবে। কবচ প্রকল্পের আওতায় দেশজুড়ে ২ হাজার কিলোমিটার রেলপথ নির্মিত হবে। এর পাশাপাশি ৪০০টি অত্যাধুনিক বন্দে ভারত এক্সপ্রেস তৈরি করা হবে। অর্থমন্ত্রী মেট্রোর মতো অত্যাধুনিক পরিবহণ ব্যবস্থা শুরু করার প্রস্তাব দিয়েছেন। পণ্য পরিবহণের ক্ষেত্রে বহুস্তরীয় ১০০টি কার্গো টার্মিনাল তৈরি করা হবে। আগামী তিন বছরের মধ্যে এই টার্মিনালে মালপত্র ওঠানো-নামানোর কাজ শুরু করতে হবে। সরকারি-বেসরকারী অংশীদারিত্বে জাতীয় রোপওয়ে উন্নয়ন কর্মসূচি বাস্তবায়িত হবে। ২০২২-২৩ অর্থবর্ষে ৬০ কিলোমিটার পথে রোপওয়ে চলাচল করার জন্য ৮টি প্রকল্প রূপায়িত হবে। ২০২২-২৩ অর্থবর্ষে এই কাজ শুরু হবে। এই প্রকল্প ভবিষ্যতে শহরের ঘিঞ্জি এলাকাতেও শুরু করা যেতে পারে।
CG/CB /NS
(
স্বরাষ্ট্র মন্ত্রক
স্বাস্থ্য ক্ষেত্রের পেশাদার স্বাস্থ্যকর্মী সহ প্রথমসারির কর্মীদের যে কোনো হামলা থেকে রক্ষা করার জন্য যথাযথ সুরক্ষা নিশ্চিত করতে হবে : কেন্দ্রীয় স্বরাষ্ট্র মন্ত্রী
কলকাতা, ২২ এপ্রিল, ২০২০
কেন্দ্রীয় স্বরাষ্ট্রমন্ত্রী অমিত শাহ-র নির্দেশ অনুসারে কেন্দ্রীয় স্বরাষ্ট্র মন্ত্রক, সমস্ত রাজ্য ও কেন্দ্রশাসিত অঞ্চলগুলিকে নির্দেশ দিয়েছে, স্বাস্থ্য ক্ষেত্রে পেশাদার, স্বাস্থ্যকর্মী এবং প্রথম সারির কর্মীদের যে কোন হামলা থেকে রক্ষা করার জন্য যথাযথ সুরক্ষার ব্যবস্থা করতে হবে। কোভিড – ১৯ মহামারীর বিরুদ্ধে যুদ্ধ করার সময়, যে সমস্ত স্বাস্থ্যকর্মী বা প্রথম সারিতে থাকা কর্মীরা এই ভাইরাসে সংক্রমিত হয়ে মারা গেছেন, তাঁদের শেষকৃত্যে অনুষ্ঠানে কেউ বাধা সৃষ্টি করলে তাঁর বিরুদ্ধে যেন কঠোর ব্যবস্থা নেওয়া হয়।
মন্ত্রক, স্বাস্থ্যকর্মী এবং স্বাস্থ্যক্ষেত্রে প্রথম সারিতে থাকা কর্মীদের জন্য যথাযথ নিরাপত্তার ব্যবস্থা করতে সব রাজ্য এবং কেন্দ্রশাসিত অঞ্চলগুলিকে ২৪ মার্চ, ৪ এপ্রিল এবং ১১ এপ্রিল নির্দেশিকা জারি করেছিল। কিন্তু তা সত্ত্বেও বিভিন্ন জায়গা থেকে তাদের ওপর হামলার খবর এসেছে। এই ধরণের যে কোনো একটি ঘটনায় সমস্ত স্বাস্থ্যকর্মীরা নিরাপত্তাহীনতায় ভুগতে পারেন। সুপ্রিমকোর্ট, ৮ এপ্রিলের এক আদেশে বলেছে, সব রাজ্য ও কেন্দ্রশাসিত অঞ্চলের সমস্ত পুলিশ কর্তৃপক্ষকে চিকিৎসক এবং স্বাস্থ্যকর্মীদের সুরক্ষার ব্যবস্থা করতে হবে। বিশেষ করে যারা কোভিড – ১৯ এ আক্রান্ত রোগীদের চিকিৎসা করছেন এবং যারা কোয়ারান্টাইনে থাকা মানুষদের দেখভাল করছেন, তাদের নিরাপত্তার জন্য প্রশাসনকে যথাযথ ব্যবস্থা নিতে হবে বলে সর্বোচ্চ আদালত জানিয়েছে।
সুপ্রীমকোর্টের এই নির্দেশ অনুযায়ী এবং ২০০৫ সালের বিপর্যয় ব্যবস্থাপনা আইন অনুসারে কেন্দ্রীয় স্বরাষ্ট্র মন্ত্রক, সমস্ত রাজ্য, কেন্দ্রশাসিত অঞ্চল এবং জেলা প্রশাসনকে নির্দেশ দিয়েছে, যারা সরকারী স্বাস্থ্যকর্মী সহ অন্য যেসব স্বাস্থ্য কর্মীদের কাজে বাধা দেবে, তাদের বিরুদ্ধে কঠোর ব্যবস্থা নিতে হবে।
স্বাস্থ্যকর্মীদের নিরাপত্তার জন্য মন্ত্রক, রাজ্য এবং কেন্দ্রশাসিত অঞ্চলগুলিকে অনুরোধ করেছে, তাঁরা যেন জেলাস্তরে ২৪ ঘন্টার জন্য একজন নোডাল অফিসার নিয়োগ করে। যে কোনো রকমের হামলার ঘটনা ঘটলে তৎক্ষণাৎ যেন কঠোর ব্যবস্থা নেওয়া হয়। স্থানীয় আইএমএ শাখার সদস্য ও এলাকার চিকিৎসকরা এই নিয়ম যথাযথ পালন করা হচ্ছে কিনা সেটি খতিয়ে দেখবেন।
রাজ্য এবং কেন্দ্রশাসিত অঞ্চলগুলিকে পাঠানো নির্দেশাবলীটি দেখার জন্য নিচের লিঙ্কটি ক্লিক করুন -
https://static.pib.gov.in/WriteReadData/userfiles/22.04.2020%20HS%20letter%20to%20Chief%20Secretaries%20reg.%20security%20to%20healthcare%20professionals.pdf
(CG/CB/SFS
প্রধানমন্ত্রীরদপ্তর
সেকেন্দ্রাবাদ এবং তিরুপতির মধ্যে বন্দে ভারত এক্সপ্রেস বিশেষ করে আধ্যাত্মিক পর্যটন এবং অর্থনৈতিক বৃদ্ধির প্রসারে সহায়ক হবে : প্রধানমন্ত্রী
নয়াদিল্লি, ৭ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, বন্দে ভারত সংযোগ, সাচ্ছন্দ্য এবং শ্লাঘার সমার্থক।
সেকেন্দ্রাবাদ এবং তিরুপতির মধ্যে বন্দে ভারত এক্সপ্রেস চালু নিয়ে কেন্দ্রীয় সংস্কৃতি ও পর্যটন মন্ত্রী শ্রী জি কিষেণ রেড্ডির এক ট্যুইট ভাগ করে নিয়ে প্রধানমন্ত্রী ট্যুইট করে বলেন;
“বন্দে ভারত এক্সপ্রেস সংযোগ, সাচ্ছন্দ্য এবং শ্লাঘার সমার্থক। সেকেন্দ্রাবাদ এবং তিরুপতির মধ্যে এই ট্রেন সংযোগ বিশেষত আধ্যাত্মিক পর্যটনের উপকারে লাগবে। এবং এর দ্বারা অর্থনৈতিক বৃদ্ধিও প্রসারিত হবে।”
PG/AB/NS
(
প্রধানমন্ত্রীরদপ্তর
বিশ্ব অ্যাথলেটিক্স চ্যাম্পিয়নশিপে সোনা জয়ের জন্য নীরজ চোপড়াকে অভিনন্দন প্রধানমন্ত্রীর
নতুন দিল্লি ২৮ অগাস্ট
প্রধানমন্ত্রী শ্রী নরেন্দ্র মোদী বিশ্ব অ্যাথলেটিক্স চ্যাম্পিয়নশিপে সোনা জয়ের জন্য নীরজ চোপড়াকে অভিনন্দন জানিয়েছেন।
এক্স পোস্টে প্রধানমন্ত্রী লিখেছেন:
"প্রতিভাবান @ নীরজ_চোপড়া ১ নৈপুণ্যের দৃষ্টান্ত স্থাপন করলেন। অ্যাথলেটিক্সে তাঁর নিষ্ঠা, নির্ভুলতা এবং আবেগ তাঁকে শুধুমাত্র চ্যাম্পিয়ন করেনি, গোটা বিশ্বের ক্রীড়া ক্ষেত্রে তিনি এক অতুলনীয় দক্ষতার প্রতীক হয়ে উঠেছেন। বিশ্ব অ্যাথলেটিক্স চ্যাম্পিয়নশিপে সোনা জয়ের জন্য তাঁকে অভিনন্দন জানাই।"
(AC/MP/CS
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের কোভিডের দ্বিতীয় ঢেউ মোকাবিলার জন্য নতুন প্রযুক্তি ও সামগ্রীর উদ্ভাবনের বিষয়ে নতুন উদ্যোগ সহ বিভিন্ন সংস্থার কাছ থেকে আবেদনপত্রের আহ্বান
নতুন দিল্লি, ২১শে মে, ২০২১
কোভিড – ১৯ মহামারির দ্বিতীয় ঢেউয়ের মোকাবিলার জন্য নতুন উদ্যোগ সহ বিভিন্ন সংস্থাকে সাহায্য করতে সরকার, আবেদনপত্র আহ্বান করেছে। এই সব সংস্থাগুলি মহামারির মোকাবিলায় নতুন নতুন প্রযুক্তি ও সামগ্রী উদ্ভাবন করবে।
নিধিফোরকোভিড ২.০ – নতুন এই উদ্যোগে সংস্থাগুলি আবেদন করলে, তাঁদের অক্সিজেন উৎপাদন, অক্সিজেনকে এক জায়গা থেকে অন্য় জায়গায় নিয়ে যাওয়া, প্রয়োজনীয় চিকিৎসা সরঞ্জাম, নমুনা পরীক্ষার যন্ত্রাংশ, তথ্য ভান্ডার তৈরি সহ বিভিন্ন উদ্ভাবনমূলক কাজে সাহায্য করা হবে। ন্যাশনাল সায়েন্স অ্যান্ড টেকনোলজি এন্টারপেনারশিপ ডেভলপমেন্ট বোর্ড  –এর মাধ্যমে দেশী প্রযুক্তিতে মহামারির বিরুদ্ধে লড়াইয়ে বিভিন্ন উপাদান উদ্ভাবনে সাহায্য করা হবে। কেন্দ্রীয় বিজ্ঞান ও কারিগরি দপ্তর, এনএসটিইডিবি গঠন করেছে।
বর্তমানে অক্সিজেন কনসেনট্রেটরের মতো বিভিন্ন সামগ্রী বিদেশ থেকে আমদানী করা হয়। এই সব সামগ্রী দেশে তৈরি করার জন্য নতুন উদ্যোগ সহ বিভিন্ন সংস্থাকে আর্থিক সহ নানা দিক দিয়ে সাহায্য করা হচ্ছে। বর্তমান পরিস্থিতিতে নতুন উদ্যোগ বা স্টার্টআপগুলি বিভিন্ন প্রযুক্তি ও সামগ্রী উদ্ভাবন করে বাজারে নিয়ে এসে কোভিডের বিরুদ্ধে লড়াইয়ে সাহায্য করতে পারে। এদের মধ্যে কোনো কোনো সংস্থা যথেষ্ট উৎসাহ ব্যাঞ্জক পদক্ষেপ নিয়েছে। কিন্তু এদের আর্থিক সহায়তা এবং বাজারজাতকরণে বিভিন্ন সুযোগ সুবিধার প্রয়োজন। এ কারণে কেন্দ্রীয় বিজ্ঞান ও প্রযুক্তি দপ্তরের এই উদ্যোগ । আবেদনকারীরা https://dstnidhi4covid.in – এই পোর্টালে ৩১শে মে এর মধ্যে আবেদন জমা দিতে পারেন। এবিষয়ে বিস্তারিত জানতে হলে আবেদনকারীরা নিচের লিঙ্কে ক্লিক করুনঃ- https://dstnidhi4covid.in/
(CG/CB/SFS
যুবওক্রীড়াবিষয়কমন্ত্রক
রাজ্যস্তরের যুব সংসদ উৎসব আগামী ৭ ফেব্রুয়ারি
কলকাতা, ১৭ জানুয়ারি, ২০১৯
এ বছর ৭ ফেব্রুয়ারি যাদবপুর বিশ্ববিদ্যালয়ে রাজ্যস্তরের যুব সংসদ কর্মসূচি অনুষ্ঠিত হবে। আজ এখানে এ খবর জানিয়েছেন ন্যাশনাল সার্ভিস স্কিল -এর আঞ্চলিক অধিকর্তা শ্রীমতী সরিতা প্যাটেল। তিনি আজ এক সাংবাদিক বৈঠকে আরও জানান, জেলা এবং জাতীয় স্তরেও প্রতিযোগিতার আয়োজন করা হচ্ছে। জেলাস্তরে যুব সংসদ অনুষ্ঠিত হবে ২৪ জানুয়ারি থেকে ২৮ জানুয়ারি। রাজ্যের ২৩টি চিহ্নিত জেলায় এই সংসদ অনুষ্ঠিত হবে। জেলাস্তরে নির্বাচিত যুবক-যুবতীরা রাজ্যস্তরের অনুষ্ঠানে অংশ নিতে পারবেন। সেটি হবে যাদবপুর বিশ্ববিদ্যালয়ে আগামী ৭ ফেব্রুয়ারি।
রাজ্যস্তরের নির্বাচিত যুবক-যুবতীরা জাতীয় স্তরের প্রতিযোগিতায় অংশ নিতে পারবেন। ঐ প্রতিযোগিতা হবে ফেব্রুয়ারি মাসের ২৩ ও ২৪ তারিখ নতুন দিল্লিতে। জাতীয় স্তরের সেরা তিন বক্তাকে যথাক্রমে ২ লক্ষ টাকা, ১ লক্ষ ৫০ হাজার টাকা, ১ লক্ষ টাকা দেওয়া হবে শংসাপত্র সমেত। প্রত্যেক জেলার কম করে একজন সেরা বক্তাকে নতুন দিল্লিতে অনুষ্ঠেয় জাতীয় যুব সংসদ মঞ্চে প্রতিনিধিত্ব করার জন্য নির্বাচিত করা হবে। ২০১৯-এর জাতীয় যুব সংসদ কর্মসূচির প্রতিপাদ্য বিষয় হল ‘নতুন ভারতের কন্ঠ হন’ বা ‘বি দ্য ভয়েস অফ নিউ ইন্ডিয়া’ এবং ‘সমাধান খুঁজুন এবং নীতি প্রণয়নে আপনার অবদান রাখুন’ বা ‘ফাইন্ড সলিউশন্স অ্যান্ড কন্ট্রিবিউট টু পলিসি’।
প্রসঙ্গত, ১৮ থেকে ২৫ বছর বয়সী তরুণ-তরুণীদের জেলাস্তরের যুব সংসদ কর্মসূচিতে অংশ নেওয়ার জন্য আহ্বান জানানো হবে।
জাতীয় যুব সংসদ উৎসব তরুণ সম্প্রদায়কে জন-সমস্যা বা সাধারণ মানুষের মতবাদকে বুঝতে সাহায্য করবে।
ডিজিটাল বাছাই পর্ব এবং সরাসরি উপস্থিত থাকবেন যাঁরা, তাঁদের থেকে যথাক্রমে ৫০ জন করে বাছাই করা সেরা বক্তা জেলাস্তরের যুব সংসদে অংশ নিতে পারবেন।
SSS/DM
(Visitor Counter : 100
যোগাযোগওতথ্যপ্রযুক্তিমন্ত্রক
ভারতীয় ডাক বিভাগ আয়োজিত আন্তর্জাতিক পত্রলিখন প্রতিযোগিতা
কলকাতা, ১৬ মার্চ, ২০২১
ভারতীয় ডাক বিভাগ একটি আন্তর্জাতিক পত্রলিখন প্রতিযোগিতার আয়োজন করেছে। ‘রাইট আ লেটার টু আ ফ্যামিলি মেম্বার অ্যাবাউট ইয়র এক্সপেরিয়েন্স উইথ কোভিড-১৯’ – এই বিষয়ে ৩১শে মার্চের হিসেবে যাদের বয়স ১৫-র মধ্যে তারা অংশ নিতে পারবে। ইউনিভার্সাল পোস্টাল ইউনিয়ন প্রতিযোগিতার প্রযোজকের ভূমিকা পালন করবে।
বর্তমান পরিস্থিতি বিবেচনা করে অংশগ্রহণকারীরা বাড়ি থেকে এই প্রতিযোগিতায় যোগ দিতে পারবে। তারা ডাকযোগে তাদের রচনা, শ্রী নির্মাল্য মিত্র, এডিপিএস , অফিস অফ দ্য চিফ পোস্ট মাস্টার জেনারেল, ওয়েস্ট বেঙ্গল সার্কেল, কলকাতা - ৭০০০১২- এই ঠিকানাতে পয়লা এপ্রিলের মধ্যে পাঠাতে হবে।
রাজ্যস্তরে এবং জাতীয় স্তরে বিজয়ী প্রতিযোগীদের নগদ অর্থ পুরস্কার হিসেবে দেওয়া হবে। ইউনিভার্সাল পোস্টাল ইউনিয়ন-এর বিবেচনায় সর্বশ্রেষ্ঠ পত্র লেখক ইউনিয়ন-এর সদর দপ্তর স্যুইজারল্যান্ড সফর ছাড়াও একটি সোনার মেডেল পাবে। এ বিষয়ে বিস্তারিত জানার জন্য পশ্চিমবঙ্গ পোস্টাল সার্কেলের ওয়েবসাইটটি দেখুন https://www.westbengalpost.gov.in/PhilatelyDepositor.php
প্রধানমন্ত্রীরদপ্তর
গোয়ার প্রতিষ্ঠা দিবসে শুভেচ্ছা প্রধানমন্ত্রীর
নয়াদিল্লী, ৩০ মে, ২০২২
প্রধানমন্ত্রী শ্রী নরেন্দ্র মোদী গোয়ার প্রতিষ্ঠা দিবসে গোয়াবাসীদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “গোয়ার প্রতিষ্ঠা দিবসে রাজ্যবাসীদের শুভেচ্ছা। সুন্দর প্রাকৃতিক সৌন্দর্য্য এবং পরিশ্রমী মানুষের আশীর্বাদধন্য হল এই রাজ্য। এটি বিশ্বের সমস্ত প্রান্তের মানুষকে আকর্ষণ করে। আগামীদিনে গোয়া যাতে অগ্রগতির নতুন উচ্চতা অতিক্রম করতে পারে তার জন্য আমি প্রার্থনা জানাই।”
CG/SS/NS
(
শ্রমওকর্মসংস্থানমন্ত্রক
ইপিএফও জম্মু কাশ্মীর এবং লাদাখে সামাজিক সুরক্ষার সুবিধা বাড়িয়েছে
নতুন দিল্লি, ০৫ মার্চ, ২০২১
কর্মচারী ভবিষ্যনিধি সংগঠন, ইপিএফও জম্মু কাশ্মীর এবং লাদাখের গ্রাহকদের জন্য নতুন আইন অনুসারে তাদের পরিষেবা বাড়িয়েছে। এরমধ্যে রয়েছে প্রভিডেন্ট ফান্ড, অবসর ভাতা এবং বীমা। শুধু তাই নয়, ইপিএফও জম্মু ও শ্রীনগরে তাদের আঞ্চলিক কার্যালয় এবং লে-তে পরিষেবা কেন্দ্র স্থাপন করেছে।
কর্মচারী ভবিষ্যনিধির কেন্দ্রীয় নির্দেশক পর্ষদের ২২৮-তম বৈঠক আজ জম্মু-কাশ্মীরের শ্রীনগরে অনুষ্ঠিত হয়। কেন্দ্রীয় শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত মন্ত্রী সন্তোষ কুমার গাংগুয়ার এর পৌরোহিত্য ওই বৈঠকে মন্ত্রকের সচিব ছাড়াও কেন্দ্রীয় ভবিষ্যনিধি সংগঠনের কমিশনার সহ অন্যান্য আধিকারিকরা উপস্থিত ছিলেন।
জম্বু কাশ্মীর লাদাখে কর্মচারী ভবিষ্যনিধির আওতায় সামাজিক নিরাপত্তা বিষয়ক পরিষেবা ৩৮ শতাংশ বাড়ানো হয়েছে।
রেলমন্ত্রক
পাঞ্জাবে ৩২টি জায়গায় রেল লাইন ও রেলের সম্পত্তির ওপর আন্দোলন চলছে
নয়াদিল্লী, ৪ নভেম্বর, ২০২০
পাঞ্জাবে বিভিন্ন জায়গায় রেল লাইনের ওপর জোর করে অবরোধ করার ফলে রেল পণ্য পরিবহণ করতে পারছেনা। এর ফলে রেলের রাজস্বে ক্ষতি হচ্ছে। চৌঠা নভেম্বর পর্যন্ত গুরুত্বপূর্ণ পণ্য বহনকারী ২২২৫টি মালগাড়ি চলাচল করতে পারেনি। যারফলে ইতিমধ্যেই ১২০০ কোটি টাকার বেশি ক্ষতি হয়েছে।
আন্দোলনকারীরা প্ল্যাটফর্মে এবং রেললাইনের পাশে ধর্ণা চালিয়ে যাচ্ছে। যেহেতু তারা হঠাৎ হঠাৎ ট্রেন চলাচল বন্ধ করে দিচ্ছে এবং জান্দিয়ালা, নাভা, তালওয়ান্দি সাবো এবং ভাতিন্ডা সহ বিভিন্ন জায়গায় রেল অবরোধ করছে, এর ফলে ট্রেন চলাচল আবারও বন্ধ করে দিতে হয়েছে। চৌঠা নভেম্বরের সকাল ৬টার হিসেব অনুসারে ৩২টি জায়গায় আন্দোলন চলছে।
রেল মন্ত্রক পাঞ্জাবের মুখ্যমন্ত্রীকে ২৬শে অক্টোবর একটি চিঠিতে রেল লাইনের নিরাপত্তা ও রেল কর্মীদের সুরক্ষা চেয়ে চিঠি পাঠিয়েছে। এই অবরোধের ফলে পণ্য চলাচলের ক্ষেত্রে প্রতিকূল অবস্থার সৃষ্টি হয়েছে। কৃষি, শিল্প ও পরিকাঠামো ক্ষেত্রে প্রয়োজনীয় উপাদানের ঘাটতি দেখা যাচ্ছে।
পাঞ্জাবের ওপর দিয়ে যেসব যাত্রীবাহি ট্রেন চলাচল করে সেই ট্রেনের যাওয়া-আসার ক্ষেত্রেও সমস্যা দেখা দিয়েছে। চৌঠা নভেম্বরের হিসেব অনুসারে ১৩৫০টি যাত্রীবাহি ট্রেন হয় বাতিল করা হয়েছে নতুবা যাত্রাপথ পরিবর্তন করা হয়েছে অথবা গন্তব্যের আগেই যাত্রা শেষ করা হয়েছে। কোভিডের সময় এর ফলে যাত্রীদের যথেষ্ট সমস্যায় পরতে হচ্ছে।
পাঞ্জাব, লাদাখ, হিমাচলপ্রদেশ ও জম্মু-কাশ্মীরে নিত্য প্রয়োজনীয় পণ্য বহনকারী মালগাড়ি চলাচলে যথেষ্ট প্রতিকূল অবস্থার সৃষ্টি হয়েছে। ১৫-২০ দিন মালগাড়িগুলি মাল বোঝাই করে বিভিন্ন জায়গায় আটকে আছে। এর ফলে অনেকের ব্যবসা-বাণিজ্যে ক্ষতি হচ্ছে। তারা বাধ্য হয়ে অন্যান্য পরিবহণের মাধ্যমে তাদের পণ্য পরিবহণ করছেন। পাঞ্জাব থেকে খাদ্যশস্য, কন্টেনার, যানবাহন, সিমেন্ট, পেট কোক, সার ইত্যাদি যেতে পারছেনা। ফলে দৈনিক ৪০টি মালগাড়ি পাঞ্জাব থেকে রওনা হতে পারছেনা। এরফলে দৈনিক হিসেবে ৪০টি করে মালগাড়ি পাঞ্জাবে আটকে রয়েছে। কন্টেনার, সিমেন্ট, জিপসাম, সার, পিওএল ইত্যাদি পাঞ্জাবের বিভিন্ন জায়গায় পৌঁছাতে পারছেনা। যে কারণে দৈনিক ৩০টির মতো মালগাড়ি ওই রাজ্যে ঢুকতে পারছেনা।
পাঞ্জাবে কৃষক আন্দোলন : প্রেক্ষাপট
২৪শে সেপ্টেম্বর পাঞ্জাবের কৃষকরা রেল লাইন ও রেল স্টেশন অবরোধ করা শুরু করেন। পয়লা অক্টোবর থেকে গোটা পাঞ্জাব জুড়ে এই আন্দোলন ছড়িয়ে পরায় সব ধরণের ট্রেন চলাচল বন্ধ করে দেওয়া হয়। এর জেরে ফিরোজপুর ডিভিশনে পুরো ট্রেন চলাচল বন্ধ হয়ে যায়। আম্বালা, দিল্লী এবং বিকানের ডিভিশনের ট্রেন চলাচল আংশিক ব্যাহত হয়। আন্দোলনকারীরা ২২শে অক্টোবর থেকে শর্ত সাপেক্ষে মালগাড়ি চলাচলের অনুমতি দিয়েছিল। কিন্তু অমৃতসর, নাভা, তালওয়ান্ডি সাবো, ফিরোজপুর, মোগা, জান্দিয়ালা এবং ভাতিন্ডায় হঠাৎ হঠাৎ অবরোধ সহ ট্রেন চলাচলের সুরক্ষার ক্ষেত্রে সমস্যা দেখা দেওয়ায় ২দিন পর তা বন্ধ করে দিতে হয়। আন্দোলনকারীরা যেহেতু নিয়ন্ত্রণে নেই তাই ট্রেন চালানো যথেষ্ট ঝুঁকিপূর্ণ হয়ে পরেছে। চৌঠা নভেম্বরের সকাল ৬টার হিসেব অনুসারে ৩২টি জায়গায় আন্দোলন চলছে।
CG/CB/NS
(Visitor Counter : 146
তথ্যওসম্প্রচারমন্ত্রক
প্রকাশনা বিভাগ আয়োজিত ‘মহাত্মার ১৫০ বছর’ অনুষ্ঠানে স্কুল পড়ুয়াদের চরকা চালানো শেখানো হল
কলকাতা, ১০ অক্টোবর, ২০১৮
তথ্য ও সম্প্রচার মন্ত্রকের অধীন প্রকাশনা বিভাগের উদ্যোগে আজ সংস্হার কলকাতার দপ্তরে ‘মহাত্মার ১৫০ বছর’ শীর্ষক এক অনুষ্ঠানের আয়োজন করা হয়। অনুষ্ঠানে মহাত্মা গান্ধী গ্রামোদ্যোগ সেবা সংস্হানের সদস্যরা স্কুল পড়ুয়াদের চরকা চালানোর পদ্ধতি প্রদর্শন করেন। প্রসঙ্গত, প্রধানমন্ত্রী শ্রী নরেন্দ্র মোদী তাঁর ‘মন কি বাত’ ও অন্য বহু অনুষ্ঠানে চরকার ওপর আলোকপাত করেন এবং দেশবাসীকে খাদি ব্যবহার করার পরামর্শ দেন। খাদি ক্ষেত্রের ওপর দেশের বহু দরিদ্র কৃষক ও তাঁতিরা নির্ভর করে থাকেন। তাই খাদির ব্যবহার বাড়লে তাঁরা উপকৃত হবেন বলে প্রধানমন্ত্রী উল্লেখ করেন। ভারতের স্বাধীনতা সংগ্রামে খাদি ও চরকার একটি গুরুত্বপূর্ণ ভূমিকা ছিল। মহাত্মা গান্ধী চরকা ব্যবহারের মাধ্যমে স্বাধীনতা আন্দোলনে এক নতুন মাত্রা যোগ করেছিলেন।
মহাত্মা গান্ধী গ্রামোদ্যোগ সেবা সংস্হান একটি অলাভজনক সংস্হা হিসেবে চরকার ব্যবহার ও দেশীয় তুলো থেকে বস্ত্র তৈরির বিষয়ে সচেতনতা প্রসারের কাজ করে থাকে। সংস্হার পক্ষে শ্রী অরুপ রক্ষিত জানান, মহারাষ্ট্র ও কর্ণাটকে বহু তুলো চাষি বিটি তুলোর পরিবর্তে জৈব তুলোর চাষ করে থাকেন। জৈব তুলোর চাষে জলের প্রয়োজন পড়ে কম এবং উন্নতমানের বস্ত্র তৈরি করাও সম্ভব হয়। বর্ধমানের বেশ কয়েকজন তাঁতি ওয়ার্ধা-য় বোনা সুতো দিয়ে খাদি বস্ত্র তৈরি করেন বলে সংস্হার তরফে জানানো হয়। এরজন্য মহারাষ্ট্রের আকোলা জেলার কৃষকদের কাছ জৈব তুলো আমদানি করা হয়। এরপর তামিলনাড়ুর ইরোডে প্রাকৃতিক ডাই দিয়ে কাপড় রঙ করা হয়। মহাত্মা গান্ধী গ্রামোদ্যোগ সেবা সংস্হানের পক্ষ থেকে শ্রী অরুপ রক্ষিত জানান যে, তাঁরা মূলত দেশের বিভিন্ন স্হানে প্রদর্শনী করে থাকেন, যাতে খাদি সম্বন্ধে জনসাধারণের মধ্যে সচেতনতা সৃষ্টি করা যায়। তিনি জানান যে, তথ্যপ্রযুক্তি ও বহুজাতিক সংস্হাগুলির কর্মীদের চরকার বিষয়ে প্রশিক্ষণ দেওয়ার জন্যও তাঁরা ডাক পেয়ে থাকেন। চরকায় সুতো বোনার এই পদ্ধতি মনোনিবেশ তীক্ষ্ণ করতে সাহায্য করে বলে অনেকেই দেশের এই ঐতিহ্যবাহী শিল্পের প্রশিক্ষণ নিতে ইদানিং আগ্রহ প্রকাশ করছেন বলে শ্রী রক্ষিত জানান।
অনুষ্ঠানে উপস্হিত বিশিষ্টজনদের মধ্যে প্রেস ইনফরমেশন ব্যুরোর যুগ্ম অধিকর্তা শ্রী চিন্ময় চক্রবর্তী ও তথ্য সম্প্রচার মন্ত্রকের একাধিক উচ্চপদস্হ আধিকারিকরা উপস্হিত ছিলেন।
CG/SC/NS/…
(Visitor Counter : 191
ইস্পাতমন্ত্রক
২০২২ অর্থবর্ষের প্রথম নয় মাসে লেনদেন খাতে এনডিএমসি-র ১২৫ শতাংশ বৃদ্ধি
নয়াদিল্লি, ০৯ ফেব্রুয়ারি, ২০২২
ইস্পাত মন্ত্রকের অধীন দেশের বৃহত্তম লৌহ আকরিক উৎপাদক সংস্থা জাতীয় খনিজ উন্নয়ন নিগম  ২০২২ অর্থবর্ষের প্রথম ন’মাসে লেনদেন খাতে ১২৫ শতাংশ অগ্রগতি করেছে। আলোচ্য এই নয় মাসে নিগমের লেনদেনের পরিমাণ দাঁড়িয়েছে ১৯ হাজার ১৭৯ কোটি টাকা। ২০২১ অর্থবর্ষের একই সময়ে লেনদেনের পরিমাণ ছিল ৮ হাজার ৫২২ কোটি টাকা। এদিকে কর মেটানোর আগে নিগমের ২০২২ অর্থবর্ষের প্রথম নয় মাসে মুনাফার পরিমাণ পূর্ববর্তী অর্থবর্ষের আলোচ্য সময়ের তুলনায় ১১৮ শতাংশ বেড়ে ১০ হাজার ১০১ কোটি টাকা হয়েছে।
নিগম ২০২২ অর্থবর্ষের তৃতীয় ত্রৈমাসিকে ১০.৬৫ মিলিয়ন টন লৌহ আকরিক উৎপাদন করেছে এবং বিক্রির পরিমাণ দাঁড়িয়েছে ৯.৮৫ মিলিয়ন টন। সামগ্রিকভাবে প্রথম তিনটি ত্রৈমাসিকে নিগমের লৌহ আকরিক উৎপাদন ও বিক্রির পরিমাণ যথাক্রমে ২৮.৩৩ মিলিয়ন টন ও ২৮.২৮ মিলিয়ন টন।
নিগমের বোর্ড মিটিং গতকাল আয়োজিত হয়। সেখানে শেয়ার প্রতি ৫ টাকা ৭৩ পয়সা দ্বিতীয় অন্তর্বর্তীকালীন লভ্যাংশ ঘোষণা করা হয়। বোর্ডের পূর্ববর্তী বৈঠকে প্রথম অন্তর্বর্তীকালীন লভ্যাংশ হিসাসে শেয়ার প্রতি ৯ টাকা ১ পয়সা ঘোষণা করা হয়। এর ফলে, ২০২১-২২ অর্থবর্ষে শেয়ার প্রতি লভ্যাংশের পরিমাণ ১৪ টাকা ৭৪ পয়সা হয়েছে। লভ্যাংশের এই পরিমাণ সংস্থাটির সূচনার পর থেকে এ যাবৎ সর্বাধিক। লভ্যাংশ বাবদ নিগমের পক্ষ থেকে ৪ হাজার ৩২০ কোটি টাকা মেটনো হয়েছে।
নিগমের এই সাফল্যের প্রশংসা করে চেয়ারম্যান তথা ম্যানেজিং ডায়রেক্টর শ্রী সুমিত দেব বলেছেন, কঠিন পরিস্থিতি সত্ত্বেও উৎপাদন বৃদ্ধি পাওয়ার ফলেই এই সাফল্য অর্জিত হয়েছে। সংস্থাটি চলতি অর্থবর্ষে উৎপাদনের ধার্য লক্ষ্যমাত্রা পূরণ করতে সক্ষম হবে। গুরুত্বপূর্ণ মূলধনী প্রকল্পগুলির রূপায়ণ অব্যাহত থাকবে। সেই সঙ্গে, সমগ্র কাজকর্মে ডিজিটাইজেশনের প্রসার ঘটানো হবে।
CG/BD/SB
(Visitor Counter : 84
প্রধানমন্ত্রীরদপ্তর
দেশজুড়ে ১০০টি জায়গায় কিষাণ ড্রোনের কাজ দেখে প্রধানমন্ত্রীর সন্তোষ প্রকাশ
নতুনদিল্লি, ১৯শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী জানিয়েছেন, দেশ জুড়ে ১০০টি জায়গায় কিষাণ ড্রোন কাজ করছে দেখে তিনি খুশি হয়েছেন।
এক ট্যুইট বার্তায় প্রধানমন্ত্রী বলেছেন, “দেশ জুড়ে ১০০টি জায়গায় কিষাণ ড্রোন কাজ করছে দেখে খুব ভালো লাগছে। @garuda_india স্টার্ট আপ সংস্থা এই প্রশংসনীয় উদ্যোগ নিয়েছে।
নতুন নতুন প্রযুক্তির মাধ্যমে আমাদের কৃষকরা আরো ক্ষমতাশালী হবেন ও কৃষিক্ষেত্রকে লাভজনক করে তুলবেন। “
CG/CB/SB/
(
সামাজিকন্যায়ওক্ষমতায়নমন্ত্রক
হাত দিয়ে যাঁরা মল পরিষ্কার করতেন তাঁদের কল্যাণে গৃহিত উদ্যোগ
নয়াদিল্লী, ১৫ মার্চ, ২০২২
ম্যানুয়াল স্ক্যাভেঞ্জার্স আইন অনুযায়ী হাত দিয় মল পরিষ্কারের কারণে মৃত্যুর কোনো ঘটনা ঘটেনি। তবে গত ৫ বছরে সেপ্টিক ট্যাঙ্ক পরিষ্কার করতে গিয়ে দূর্ঘটনায় প্রাণ হারিয়েছেন ৩২৫ জন। এদের মধ্যে ২৭৬ জনের পরিবার ক্ষতিপূরণ পেয়েছে। সুপ্রিম কোর্টের নির্দেশ অনুযায়ী যাঁরা সেপ্টিক ট্যাঙ্ক পরিষ্কার করতে গিয়ে প্রাণ হারাবেন তাঁদের পরিবারকে ১০ লক্ষ টাকা ক্ষতিপূরণ দিতে হবে। কেন্দ্র ও রাজ্য সরকারগুলি সংশ্লিষ্ট পরিবারের পুনর্বাসনের কাজ করবে। এছাড়াও স্কিম ফর রিহ্যাবিলিটেশন অফ ম্যানুয়াল স্ক্যাভেঞ্জার্স এর আওতায় স্বনির্ভর গোষ্ঠীর মাধ্যমে এইসব পরিবারগুলিকে সাহায্য করা হয়। পরিবারের কোনো সদস্য যদি হাত দিয়ে মল পরিষ্কার করার কাজে যুক্ত হন তাহলে সেই পরিবারকে এককালীন নগদ ৪০ হাজার টাকা অর্থ সাহায্য দেওয়া হয়। এছাড়াও ওই ব্যক্তির এবং তার ওপর নির্ভরশীল পরিবারের সদস্যদের দক্ষতা বিকাশ প্রশিক্ষণ কর্মসূচিতে অন্য কাজের জন্য প্রশিক্ষণ দেওয়া হয়। ২ বছরের প্রশিক্ষণের সময়কালে তাঁরা প্রতিমাসে ৩ হাজার টাকা স্টাইপেন্ডও পান। এছাড়াও যাঁরা স্বনির্ভর প্রকল্পের আওতায় ঋণ নিয়েছেন তাঁদের ঋণের মূলধনের ৫ লক্ষ টাকা পর্যন্ত ভর্তুকি দেওয়া হয়। পাশাপাশি সংশ্লিষ্ট পরিবারগুলির জন্য আয়ুষ্মান ভারত প্রধানমন্ত্রী জন আরোগ্য যোজনার মাধ্যমে স্বাস্থ্য বীমার ব্যবস্থা করা হয়।
২০১৩ সালের ৬ই ডিসেম্বর থেকে হাত দিয়ে মল পরিষ্কার নিষিদ্ধ করা হয়েছে। ওই তারিখের পর কোনো ব্যক্তি বা সংস্থা কাউকে হাত দিয়ে মল পরিষ্কার করাতে পারবেন না। যদি কেউ একাজ করাতে যান তাহলে তার সর্বোচ্চ ২ বছরের কারাদন্ড ও নগদ ১ লক্ষ টাকা জরিমানা দিতে হবে।
২০১৭ থেকে ২০২১ সালের মধ্যে পশ্চিমবঙ্গে পয়ঃনিকাশী ব্যবস্থা পরিষ্কার করতে গিয়ে ৩২৫ জন প্রাণ হারিয়েছেন। এঁদের মধ্যে ২৪৫ জনের পরিবার ১০ লক্ষ টাকা ক্ষতিপূরণ পেয়েছেন। ৩১ জনের পরিবার ১০ লক্ষ টাকার কম ক্ষতিপূরণ পেয়েছেন।
লোকসভায় আজ এক প্রশ্নের লিখিত জবাবে এই তথ্য জানিয়েছেন সামাজিক ন্যায় ও ক্ষমতায়ণ মন্ত্রকের প্রতিমন্ত্রী শ্রী রামদাস আটওয়ালে।
CG/CB/NS
(Visitor Counter : 104
প্রধানমন্ত্রীরদপ্তর
ভারত-মধ্যপ্রাচ্য-ইউরোপীয় অর্থনৈতিক করিডরটি পারস্পরিক সহযোগিতা, উদ্ভাবন প্রচেষ্টা ও মিলিত অগ্রগতির পথে এক বিশেষ আলোকবর্তিকা : প্রধানমন্ত্রী
নয়াদিল্লি, ৯ সেপ্টেম্বর, ২০২৩
ভারত-মধ্যপ্রাচ্য-ইউরোপীয় অর্থনৈতিক করিডর স্থাপনের বিষয়টিকে স্বাগত জানিয়েছেন প্রধানমন্ত্রী শ্রী নরেন্দ্র মোদী। তাঁর মতে এই প্রকল্পটি হল মিলিত আশা-আকাঙ্ক্ষা ও স্বপ্নের বাস্তবায়নের পথে উদ্ভাবন, সহযোগিতা ও মিলিত অগ্রগতির এক যাত্রাবিশেষ।
সমাজমাধ্যমে এ প্রসঙ্গে প্রধানমন্ত্রী বলেছেন :
“ভারত-মধ্যপ্রাচ্য-ইউরোপীয় অর্থনৈতিক করিডর স্থাপনের বিষয়টি বিশেষভাবে সম্ভাবনাময়। কারণ, পারস্পরিক সহযোগিতা, উদ্ভাবন প্রচেষ্টা ও মিলিত অগ্রগতির পথে এ হল এক বিশেষ আলোকবর্তিকা। ইতিহাসের পাতা উন্মোচিত হওয়ার সঙ্গে সঙ্গে এই করিডরটি মানব প্রচেষ্টা ও ঐক্য স্থাপনের এক বিশেষ সাক্ষ্য বহন করবে।”
AC/SKD/DM
(
স্বাস্থ্যওপরিবারকল্যাণমন্ত্রক
কোভিশিল্ড টিকার দুটি ডোজের মধ্যে সময়ের ব্যবধান ১২-১৬ সপ্তাহ করার জন্য কোউইন ডিজিটাল পোর্টালে প্রয়োজনীয় পরিবর্তন ঘটানো হয়েছে
কোভিশিল্ডের দ্বিতীয় ডোজ নেওয়ার জন্য অনলাইনে যারা বুক করেছেন তাদের অ্যাপয়েন্টমেন্ট বৈধ থাকবে ; কোউইন তা বাতিল করবেনা
সুবিধাভোগীদের কোভিশিল্ডে দ্বিতীয় ডোজের জন্য সময়ের ব্যবধান বাড়িয়ে নতুন অ্যাপয়েন্টমেন্ট করার পরামর্শ দেওয়া হয়েছে
নয়াদিল্লী, ১৬ মে, ২০২১
ডঃ এন কে আরোরা-র নেতৃত্বে কোভিড ওয়ার্কিং গ্রুপ কোভিশিল্ড টিকার প্রথম এবং দ্বিতীয় ডোজের মধ্যে ব্যবধান বাড়িয়ে ১২-১৬ সপ্তাহ করার সুপারিশ করেছে। কেন্দ্র ১৩ই মে এই সুপারিশ গ্রহণ করেছে।
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে এই পরিবর্তনের কথা জানিয়েছে। পরিবর্তন অনুযায়ী প্রয়োজনীয় ব্যবস্থা নিতে কোউইন ডিজিটাল পোর্টালেও প্রয়োজনীয় পরিবর্তন ঘটানো হয়েছে।
কিন্তু এক শ্রেণীর সংবাদ মাধ্যম জানিয়েছে যারা ৮৪ দিনের আগেই কোউইন পোর্টালে দ্বিতীয় ডোজ নেওয়ার অ্যাপয়েন্টমেন্ট করেছিলেন তাঁরা টিকাকরণ কেন্দ্রে কোভিশিল্ডের দ্বিতীয় ডোজ নিতে গেলে তাঁদের তা দেওয়া হবে না , ফেরত পাঠানো হবে। এ ব্যাপারে স্পষ্ট করে জানানো হচ্ছে যে পরিবর্তনের প্রয়োজন তা ইতিমধ্যেই কোউইন ডিজিটাল পোর্টালে করা হয়েছে। ফলে অনলাইনে তা করা যাবেনা। যদি সুবিধাভোগীরা প্রথম ডোজ নেওয়ার ৮৪ দিনের আগেই দ্বিতীয় ডোজ নেওয়ার ব্যবস্থা করার চেষ্টা করেন, তাহলে অনলাইনে অ্যাপয়েন্টমেন্ট করা যাবেনা। এছাড়াও দ্বিতীয় ডোজের জন্য যদি কেউ অনলাইনে অ্যাপয়েন্টমেন্ট করেন সেক্ষেত্রে কোউইন সেই অ্যাপয়েন্টমেন্ট বাতিল করবেনা। তবে সুবিধাভোগীকে পরামর্শ দেওয়া হবে তিনি যাতে প্রথম ডোজের ৮৪ দিন পরে দ্বিতীয় ডোজটি নেওয়ার জন্য নতুন করে অ্যাপয়েন্টমেন্ট করেন। কেন্দ্র রাজ্য ও কেন্দ্রশাসিত অঞ্চলগুলিকে কোভিশিল্ডের দ্বিতীয় ডোজের বিষয়ে প্রয়োজনীয় পরিবর্তন ঘটানোর পরামর্শ দিয়েছে।
কেন্দ্রীয় স্বাস্থ্য মন্ত্রক রাজ্য ও কেন্দ্রশাসিত অঞ্চলগুলিকে জানিয়েছে তারা যেন তাদের ফিল্ড স্টাফদের এ বিষয়ে প্রয়োজনীয় নির্দেশ দেন। কোনো সুবিধাভোগী কোভিশিল্ডের দ্বিতীয় ডোজ নিতে গেলে তাঁকে যাতে ফেরত পাঠানো না হয় এবং যে পরিবর্তন ঘটানো হয়েছে সে বিষয়ে সচেতন করে তোলা হয়, নির্দেশে তারও উল্লেখ রয়েছে।
(CG/CB /NS
নির্বাচনকমিশন
২০১৯-এর লোকসভা নির্বাচনে বাজেয়াপ্তের অগ্রগতি রিপোর্ট
নয়াদিল্লি, ২৬ মার্চ, ২০১৯
আসন্ন লোকসভা নির্বাচনের আগে সোমবার ২৫শে মার্চ পর্যন্ত পাওয়া রিপোর্ট অনুযায়ী বিভিন্ন তদন্তকারি সংস্হা সারা দেশ জুড়ে তল্লাশি অভিযান চালিয়ে প্রায় ৫৪০ কোটি টাকা বাজেয়াপ্ত করেছে। এরমধ্যে নগদ ১৪৩.৪৭ কোটি টাকা রয়েছে। ৮৯.৬৪ কোটি টাকার মদ বাজেয়াপ্ত করা হয়েছে। ১৩১.৭৫ কোটি টাকা মূল্যের মাদকদ্রব্য বাজেয়াপ্ত করা হয়েছে। সোনা সহ অন্যান্য মূল্যবান সামগ্রী বাজেয়াপ্ত করা হয়েছে ১৭৫.১৩২ কোটি টাকা।
পশ্চিমবঙ্গ থেকে এখনও পর্যন্ত ১৬.২৯৫ কোটি টাকা বাজেয়াপ্ত করা হয়েছে। যারমধ্যে নগদ রয়েছে ৬.৪৩ কোটি টাকা। ৫.২৪ কোটি টাকার লিকার বাজেয়াপ্ত হয়েছে। ১৬ লক্ষ টাকা মূল্যের মাদক দ্রব্য আটক করা হয়েছে। সোনা সহ অন্যান্য সামগ্রী বাজেয়াপ্ত করা হয়েছে ৩.৫১ কোটি টাকা।
সবথেকে বেশি টাকা বাজেয়াপ্ত করা হয়েছে তামিলনাড়ু, উত্তরপ্রদেশ এবং অন্ধ্রপ্রদেশ থেকে।
CG/SS/NS
(Visitor Counter : 75
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৫৮ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৪.১৩ কোটি টিকার ডোজ রয়েছে
নতুন দিল্লি, ১৬ জানুয়ারি, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৬ জানুয়ারি পর্যন্ত ১৫৮ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ১৩ লক্ষ  টিকার ডোজ রয়েছে।
CG/SB
(Visitor Counter : 107